stanford-oval/wikipedia huggingface dataset:
Memphis Depay
Seurajoukkueura > PSV Eindhoven

Moordrechtissa syntynyt Depay jätti kotikuntansa seuran 9-vuotiaana ja siirtyi Sparta Rotterdamiin, josta hän siirtyi kolme vuotta myöhemmin PSV Eindhoveniin.
Depay teki virallisen debyyttinsä joukkueessa KNVB-cupin toisen kierroksen ottelussa amatööriseura VVSB:tä vastaan 21. syyskuuta 2011. Eindhovenin voittamassa cupfinaalissa Heracles Almeloa vastaan hän tuli kentälle 86. minuutilla. Hän pelasi ensimmäisen Eredivisie-ottelunsa 26. helmikuuta 2012, kun hän tuli vaihdosta kentälle lisäajalla; PSV:n pelasi kotikentällään Feyenoordia vastaan ja voitti lukemin 3–2. Hän pelasi ensimmäisellä kaudellaan yhteensä kahdeksan liigaottelua, joista kaikissa hän tuli vaihdosta kentälle. Hän voitti 2012 Alankomaiden supercupin. Kaudella 2012–2013 hän pelasi 20 Eredivisie-ottelua.
Kaudella 2013–2014 Phillip Cocun ollessa valmentajana Depay sinetöi lopullisesti asemansa avauskokoonpanossa. Hän teki kauden aikaan 12 ja syötti kahdeksan sarjamaalia. Toistaiseksi viimeisellä Eredivisie-kaudellaan 2014–2015 hän juhli PSV:n kanssa Hollannin mestaruutta ja voitti myös sarjan maalikuninkuuden 22 maalillaan. Hänet valittiin lisäksi vuoden nuoreksi pelaajaksi.
Seurajoukkueura > Manchester United

7. toukokuuta 2015 sekä PSV että Manchester United vahvistivat Depayn siirtyvän Unitedin riveihin kesällä 2015 ja laiturin ilmoitettiin tehneen seuran kanssa nelivuotisen sopimuksen. Virallisesti Memphis esiteltiin manchesterilaisseuran pelaajana 10. heinäkuuta 2015. Ensimmäisellä United-kaudellaan hän teki 29 valioliigaottelussa kaksi maalia ja kuudessa Mestarien liigan pelissä yhden maalin. Unitedin voittamassa FA Cupissa hän pelasi kolme ottelua, ei kuitenkaan finaalia. Kaudella 2016–2017 hän pelasi Valioliigassa vain 20 minuuttia.
Seurajoukkueura > Lyon

Tammikuussa 2017 Depay siirtyi Lyoniin 16 miljoonan euron siirtosummalla, joka voi nousta 25 miljoonaan. Kevätkaudella 2017 hän teki viisi ja syötti kahdeksan Ligue 1 -maalia. Seuraavalla kaudella hän viimeisteli 36 sarjaottelussa 19 ja syötti 13 maalia. Kaudella 2018–2019 hän teki Ranskan liigassa "tehopisteet" 10+10 ja Mestarien liigassa 1+4.
Lyon nimesi Depayn kaudeksi 2019–2020 joukkueensa kapteeniksi. Depay loukkasi vakavasti polvensa joulukuussa 2019, kun miehen vasemman polven ristiside katkesi. Ennen loukkaantumistaan Depay oli kovassa vireessä kauden 2019–2020 alussa viimeistellen 13 ensimmäisessä Ligue 1:n ottelussa 9 maalia ja 2 syöttöä. Depay iski myös Mestarien Liigan viidessä alkulohkon ottelussa viisi maalia. Kaudella 2020–2021 Depay pelasi 37 Ligue 1 -ottelua eli yhtä vaille kaikki ja niistä 33 ottelua avauskokoonpanossa. Hän teki Ligue 1:ssä 20 maalia, mihin sisältyi hattutemppu kauden ensimmäisessä ottelussa Dijonia vastaan. Liigan maalintekijätilastossa hän oli jaetulla toisella sijalla.
Seurajoukkueura > FC Barcelona

Kesällä 2021 Depay siirtyi ilmaissiirrolla FC Barcelonaan. Hän pelasi kaudella 2021–2022 La Ligassa 28 ottelua ja teki niissä 12 maalia, millä hän oli joukkueensa paras maalintekijä. Hän pelasi Mestarien liigassa kuusi ottelua ja Eurooppa-liigassa kolme ottelua, joissa hän teki yhden maalin.
Kaudella 2022–2023 Barcelona voitti Espanjan liigan, mutta Depay pelasi joukkueessa kauden alkupuoliskolla vain kaksi ottelua, joista toisessa hän teki maalin. Mestarien liigassa hän pelasi yhden ottelun. Depaylla oli syksyn aikana reisiongelmia.
Seurajoukkueura > Atlético Madrid

Depay siirtyi tammikuussa 2023 Atlético Madridiin. Hän pelasi kevätpuoliskon aikana La Ligassa kahdeksan ottelua, joissa hän teki neljä maalia. Kevään loppupuolella terveysongelmat pitivät hänet jälleen poissa pelikentiltä. Kaudella 2023–2024 hän pelasi 23 La Ligan ottelua ja teki niissä viisi maalia. Mestarien liigassa hän pelasi kolme ottelua ja teki yhden maalin. Espanjan cupin viidessä ottelussaan hän teki kolme maalia.
Seurajoukkueura > Corinthians

Syyskuussa 2024 Depay siirtyi brasilialaiseen Corinthiansiin vuoden 2026 loppuun ulottuvalla sopimuksella.
Maajoukkueura

Depay on pelannut Alankomaiden eri nuorisomaajoukkueissa. Hän on ollut voittamassa alle 17-vuotiaiden EM-kultaa vuonna 2011. Hän teki debyyttinsä Alankomaiden jalkapallomaajoukkueessa lokakuussa 2013 Turkkia vastaan tullessaan loppuminuuteilla vaihdosta kentälle. Maajoukkueen silloinen päävalmentaja Louis van Gaal valitsi Depayn mukaan MM-kisoihin 2014. MM-kisoissa pronssia Alankomaiden kanssa saavuttanut Depay pelasi neljässä pelissä, joissa hän teki kaksi maalia ja saavutti yhden syöttöpisteen. Laitahyökkääjä oli maajoukkueen avauskokoonpanon vakiomiehiä Guus Hiddinkin valmennuskaudella, joka alkoi 2014 MM-kisojen jälkeen.
Depay oli suuressa roolissa Alankomaiden yltäessä jalkapallon EM-kisoihin 2020 (jotka UEFA siirsi maaliskuussa 2020 vuoteen 2021 maailmanlaajuisen koronaviruspandemian vuoksi). Hän viimeisteli EM-karsinnoissa kuudessa ottelussa kuusi maalia ja antoi kahdeksan maalisyöttöä. Hän oli siis mukana 14:ssä Alankomaiden 24 karsintamaalista. EM-lopputurnauksen alkulohkossa hän teki maalin toisessa ottelussa Itävaltaa ja kolmannessa ottelussa Pohjois-Makedoniaa vastaan. MM-kilpailuissa 2022 Depay tuli Alankomaiden kahdessa ensimmäisessä ottelussa vaihdosta kentälle ja pelasi loput kolme ottelua avauskokoonpanossa. Hän teki maalin neljännesvälieräottelussa Yhdysvaltoja vastaan. EM-kilpailuissa 2024 hän pelasi avauskokoonpanossa kaikki kuusi ottelua ja teki maalin alkulohko-ottelussa Itävaltaa vastaan. Tappiollisessa välieräottelussa Englantia vastaan hän tuli loukkaantumisen vuoksi vaihtoon 35. peliminuutilla.
Depay on pelannut syyskuun 2024 loppuun mennessä 98 A-maaottelua, joissa hän on ollut 82 kertaa avauskokoonpanossa, ja tehnyt niissä 46 maalia. Hän on tehnyt Alankomaiden A-maajoukkueen historiassa toiseksi eniten maaleja.
Yleisurheilu kesäolympialaisissa 2020 – naisten moukarinheitto

Naisten moukarinheitto Tokion kesäolympialaisissa 2020 kilpaillaan 1.–3. elokuuta 2021. Moukarinheitto kilpaillaan Uudella kansallisella stadionilla.
Karsinnat

Moukarinheittoon osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 72,50 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Puola | Joanna Fiodorow   Anita Włodarczyk   Malwina Kopron |
| Karsintaraja | 3 |  Yhdysvallat | DeAnna Price   Brooke Andersen   Gwen Berry |
| Karsintaraja | 2 |  Kiina | Luo Na   Wang Zheng |
| Karsintaraja | 2 |  Ukraina | Iryna Klymets   Iryna Novozhylova |
| Karsintaraja | 1 |  Azerbaidžan | Hanna Skydan |
| Karsintaraja | 1 |  Latvia | Laura Igaune |
| Karsintaraja | 1 |  Moldova | Zalina Petrivskaya |
| Karsintaraja | 1 |  Ranska | Alexandra Tavernier |
| Karsintaraja | 1 |  Unkari | Réka Gyurátz |
| Karsintaraja | 1 |  Uusi-Seelanti | Lauran Bruce |
| Karsintaraja | 1 |  Valko-Venäjä | Hanna Malyshik |
| Karsintaraja | 1 |  Venäläiset olympiaurheilijat | Sofiya Palkina |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 1. elokuuta. Loppukilpailu käydään 3. elokuuta. Palkintojenjakotilaisuus on 4. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Yleisurheilu kesäolympialaisissa 2020 – naisten kuulantyöntö

Naisten kuulantyöntö Tokion kesäolympialaisissa 2020 kilpaillaan 30. heinäkuuta – 1. elokuuta 2021. Kuulantyöntö kilpaillaan Uudella kansallisella stadionilla.
Karsinnat

Kuulantyöntöön osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 18,50 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Yhdysvallat | Jessica Ramsey   Raven Saunders   Adelaide Aquilla |
| Karsintaraja | 2 |  Kanada | Brittany Crew   Sarah Mitton |
| Karsintaraja | 2 |  Kiina | Gong Lijiao   Gao Yang |
| Karsintaraja | 2 |  Puola | Paulina Guba   Klaudia Kardasz |
| Karsintaraja | 1 |  Alankomaat | Jessica Schilder |
| Karsintaraja | 1 |  Espanja | María Belén Toimil |
| Karsintaraja | 1 |  Iso-Britannia | Sophie McKinna |
| Karsintaraja | 1 |  Jamaika | Danniel Thomas-Dodd |
| Karsintaraja | 1 |  Moldova | Dimitriana Surdu |
| Karsintaraja | 1 |  Portugali | Auriol Dongmo |
| Karsintaraja | 1 |  Ruotsi | Fanny Roos |
| Karsintaraja | 1 |  Saksa | Christina Schwanitz |
| Karsintaraja | 1 |  Unkari | Anita Márton |
| Karsintaraja | 1 |  Uusi-Seelanti | Valerie Adams |
| Karsintaraja | 1 |  Valko-Venäjä | Aliona Dubitskaya |
Ranking: Ei urheilijoita
| Yhteensä | 32 |  |  |
Lähde:
Aikataulu

Karsintakierrokset kilpaillaan 30. heinäkuuta. Loppukilpailu käydään 1. elokuuta. Palkintojenjakotilaisuus on 1. elokuuta.
Kilpailu > Karsinnat

| Merkintä | Selite |
| --- | --- |
Q: Rikkoi karsintarajan
q: Pääsi loppukilpailuun tulosvertailun perusteella

| Sija | Ryhmä | Nimi | Maa | Kierros> 1. | Kierros> 2. | Kierros> 3. | Tulos | Huom> .Huom. |
| --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.: 
26.: 
27.: 
28.: 
29.: 
30.: 
31.: 
32.:
Kilpailu > Loppukilpailu

| Sija | Nimi | Maa | Kierros> 1. | Kierros> 2. | Kierros> 3. | Kierros> 4. | Kierros> 5. | Kierros> 6. | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
| 9. |  |  |  |  |  | Karsiutui | Karsiutui | Karsiutui |  |  |
| 10. |  |  |  |  |  | Karsiutui | Karsiutui | Karsiutui |  |  |
| 11. |  |  |  |  |  | Karsiutui | Karsiutui | Karsiutui |  |  |
| 12. |  |  |  |  |  | Karsiutui | Karsiutui | Karsiutui |  |  |
Ant-Man and the Wasp: Quantumania

| Ant-Man and the Wasp: Quantumania |
| --- | --- |

Ohjaaja:  Peyton Reed
Käsikirjoittaja:  Jeff Loveness
Perustuu:  Marvel Comicsin sarjakuvahahmoihin Muurahaismies ja Ampiainen
Tuottaja:   Kevin Feige  Stephen Broussard 
Säveltäjä:  Christophe Beck
Kuvaaja:  William Pope
Leikkaaja:   Adam Gerstel  Laura Jennings 
Pääosat:   Paul Rudd  Evangeline Lilly  Jonathan Majors  Michelle Pfeiffer  Michael Douglas  Kathryn Newton  David Dastmalchian  William Jackson Harper  Katy O’Brian  Bill Murray 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2023-2-66. helmikuuta 2023 (Regency Village Theatre)  2023-2-1515. helmikuuta 2023 (Suomi)  2023-2-1717. helmikuuta 2023 (Yhdysvallat)  
Kesto:  125 minuuttia
Alkuperäiskieli:  englanti
Budjetti:  200 miljoonaa dollaria
Tuotto:  476 miljoonaa dollaria
Edeltäjä:  Ant-Man and the Wasp
Aiheesta muualla
IMDb 
Elonet
AllMovie
Infobox OKNimi-testi OK: 
Ant-Man and the Wasp: Quantumania on vuonna 2023 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoihin Scott Lang / Muurahaismies sekä Hope van Dyne / Ampiainen. Se on jatko-osa elokuville Ant-Man (2015) ja Ant-Man and the Wasp (2018) sekä Marvel Cinematic Universen (MCU) 31. elokuva ja viidenneen vaiheen ensimmäinen elokuva. Elokuvan ohjasi Peyton Reed ja käsikirjoitti Jeff Loveness. Elokuvan pääosissa ovat Paul Rudd, Evangeline Lilly, Jonathan Majors, Michelle Pfeiffer, Michael Douglas, Kathryn Newton, David Dastmalchian, William Jackson Harper, Katy O’Brian ja Bill Murray. Elokuvassa Scott Lang ja Hope van Dyne joutuvat perheineen kvanttimaailmaan, missä he kohtaavat Kang Valloittajan.
Kolmannen Ant-Man-elokuvan toteuttaminen vahvistettiin jo marraskuussa 2019, kuten myös Reedin paluu ohjaajaksi ja Ruddin paluu pääosan esittäjäksi. Loveness palkattiin käsikirjoittajaksi huhtikuussa 2020. Elokuvan virallinen nimi ja muut näyttelijät paljastettiin joulukuussa 2020, Disneyn Investor Day -virtuaalitapahtumassa. Esikuvaukset alkoivat Turkissa helmikuussa 2021 ja varsinaiset kuvaukset alkoivat Buckinghamshiressa heinäkuun 2021 lopulla. Kuvaukset päättyivät marraskuussa 2021.
Ant-Man and the Wasp: Quantumania sai maailmanensi-iltansa Regency Village Theatressa, Los Angelesissa, 6. helmikuuta 2023. Elokuvateattereihin se ilmestyi Suomessa 15. helmikuuta 2023 ja Yhdysvalloissa 17. helmikuuta 2023. Elokuva sai sekalaisen vastaanoton, kriitikoiden kehuessa näyttelijöiden (erityisesti Ruddin, Majorsin ja Pfeifferin) roolisuorituksia, musiikkia ja visuaalisia näkymiä, mutta kritisoidessa elokuvan tarinaa, käsikirjoitusta ja juonen tahtia.
Näyttelijät

| 0 | 1 | 2 |
| --- | --- | --- |
|  Paul Rudd  | … |  Scott Lang / Muurahaismies   |
|  Evangeline Lilly  | … |  Hope van Dyne / Ampiainen   |
|  Jonathan Majors  | … |  Victor Timely / Kang Valloittaja   |
|  Michelle Pfeiffer  | … |  Janet van Dyne   |
|  Michael Douglas  | … |  Henry ”Hank” Pym   |
|  Kathryn Newton  | … |  Cassie Lang   |
|  David Dastmalchian  | … |  Veb (ääni ja liikkeenkaappaus)   |
|  William Jackson Harper  | … |  Quaz   |
|  Katy O’Brian  | … |  Jentorra   |
|  Bill Murray  | … |  Krylar   |
|  Corey Stoll  | … |  Darren Cross / MODOK   |
|  James Cutler  | … |  Xolum (ääni ja liikkeenkaappaus)   |
|  Randall Park  | … |  Jimmy Woo   |
|  Mark Oliver Everett  | … |  koirankävelyttäjä   |
|  Ruben Rabasa  | … |  kahvilan omistaja   |
|  Gregg Turkington  | … |  Dale   |
|  Roger Craig Smith  | … |  kvanttinauttien äänet   |
|  Matthew Wood  | … |  kvanttinauttien äänet   |
|  Tom Hiddleston  | … |  Loki (cameo)   |
|  Owen Wilson  | … |  Mobius M. Mobius (cameo)   |
Majors tekee myös cameon lukuisina muina Kangin variantteina, mukaan lukien Immortuksena, Rama-Tutina ja Vartijana, sekä 1800-luvulla eläneenä varianttina Victor Timelysta.
Tuotanto > Kehitys

Ennen Ant-Man and the Waspin (2018) ensi-iltaa, ohjaaja Peyton Reed sanoi, että oli elementtejä, joita hän halusi jättää mahdolliseen kolmanteen elokuvaan. Hän korosti erityisesti kvanttimaailmaa, joka esiteltiin Ant-Manissä (2015) ja jota tutkittiin vielä enemmän elokuvassa Ant-Man and the Waspissa. Reed sanoi, että he olivat edellisissä elokuvissa ”vasta upottaneet varpaansa siihen”. Reed lisäsi olevan Marvel Studiosin kanssa toiveikas kolmannen elokuvan toteutumisesta ja että he olivat keskustelleet jatko-osan mahdollisista tarinaelementeistä.
Helmikuussa Hank Pymin näyttelijä Michael Douglas vahvisti käyneensä keskusteluita siitä, mihin aikaan Ant-Man and the Waspin jatko-osa sijoittuisi, vaikka Evangeline Lilly ei ollut vielä kuullut oman hahmonsa, Hope van Dynen / Ampiaisen, tulevaisuudesta elokuvan Avengers: Endgame (2019) tapahtumien jälkeen. Lilly totesi ”Hopen tarinan olevan keskivaiheessa. En näe hänen matkansa olevan vielä lähelläkään loppua.” Lokakuussa Michelle Pfeiffer ilmaisi halunsa palata Janet van Dynen rooliin. Kun Marvel Studios johtajalta Kevin Feigelta kysyttiin Paul Ruddin hahmon, Scott Lang / Muurahaismiehen, tulevaisuudesta Marvel Cinematic Universessa (MCU) Endgamen tapahtumien jälkeen, hän vastasi, että elokuvan loppu ”oli tarkoituksella järjestellyt shakkinappuloita” siten, että jotkut ”otettiin pois laudalta” ja toiset, kuten Muurahaismies, ”ovat yhä [laudalla, joten] ei voi tietää”. Kun Ruddilta kysyttiin palaisiko hän rooliinsa joko kolmannessa Ant-Man-elokuvassa vaiko toisen sankarin MCU-elokuvassa, hän sanoi, että molemmista vaihtoehdoista oli keskusteltu.
Reed virallisesti sitoutui kolmannen Ant-Man-elokuvan ohjaajaksi marraskuussa 2019. Ruddin vahvistettiin palaavan Scott Langin rooliin, ja Lillyn ja Douglasin odotettiin palaavan Hope van Dynen ja Hak Pymin rooleihin. Kuvausten odotettiin alkavan tammikuussa 2021 ja elokuvan saavan ensi-iltansa vuonna 2022. Alun perin Marvel oli kiinnostunut uusien ohjaajien tuomisesta ja antavan heidän tehdä hahmoista omat versionsa, mutta Reed palkattiin lopulta uudelleen, koska Marvelin johtajien mielestä hänellä oli ”oikea ote Ant-Man-universumiin”, ja he halusivat nähdä hänen palaavan tekemään trilogiansa loppuun. Jeff Loveness palkattiin huhtikuussa 2020 käsikirjoittajaksi, kun suurin osa muista Hollywood-tuotannoista oli keskeytynyt muutamaksi kuukaudeksi koronaviruspandemian vuoksi. Pandemian vuoksi ei ollut täysin selvää, että milloin tuotanto alkaisi. Elokuussa 2020 Reed vahvisti, että elokuvan toteutus jatkui pandemian huolimatta. Hän sanoi, että Lillyllä olisi yhä yhtä tärkeä rooli elokuvassa kuin Ruddilla, koska hänellä oli ”erittäin tärkeä rooli”, vaikka aiemmin oli huhuttu, että Lillyn rooli tulisi olemaan pienempi hänen pandemiaa koskevien kontroversiaalien kommenttiensa vuoksi. Reed lisäsi, että tarina oli saatu ”keksittyä”, vaikka ”mitään virallista ei vielä [ollut]”, ja sanoi kolmannen elokuvan olevan ”suurempi ja rönsyilevämpi kuin kaksi edellistä, joilla oli hyvin erilainen visuaalinen malli”.
Tuotanto > Esituotanto

Syyskuussa 2020 Jonathan Majors valittiin elokuvaan näyttelemään tärkeää roolia, jonka raportoitiin olevan Kang Valloittaja, ja marraskuussa ilmoitettiin, että tuotanto alkaisi vuoden 2021 alussa. Seuraavan kuukauden aikana Pfeiffer vahvisti palaavansa rooliinsa ja että elokuva saisi ensi-iltansa vuonna 2022. Disneyn Investor Day -virtuaalitapahtumassa Feige paljasti elokuvan viralliseksi nimeksi Ant-Man and the Wasp: Quantumania, vahvisti Ruddin, Lillyn, Douglasin ja Pfeifferin paluut rooleihinsa, vahvisti Majorsin roolin Kang Valloittajana, ja paljasti Kathryn Newtonin liittyneen elokuvaan Cassie Langin uudeksi näyttelijäksi. Emma Fuhrmann, joka näytteli Cassie Langia Avengers: Endgamessä, oli pettynyt siitä, että Newton korvasi hänet, ja toivoi voivansa olla mukana MCU:ssa tulevaisuudessa tavalla tai toisella. Myöhemmin saman kuukauden aikana Loveness paljasti saaneensa valmiiksi ensimmäisen käsikirjoitusluonnoksen ja sanoi Marvelin käyttäneen koronaviruspandemiaa ”tehdäkseen jotain uutta ja outoa” elokuvan suhteen. Pfeiffer ja Douglas vihjailivat kumpikin, että elokuva saisi ensi-iltansa jo vuoden 2022 aikana.
Tuotanto > Kuvaukset

4. helmikuuta 2021 Turkin kulttuuri- ja matkailuministeri Mehmet Ersoy ilmoitti elokuvan esikuvausten alkaneen Kappadokian alueella, tuotannon tullessa sijoittumaan myös muuallekin päin Turkkia. Myöhemmin saman kuukauden aikana Lilly vihjaili varsinaisten kuvausten alkavan kesällä 2021. Maaliskuun alussa paljastettiin, että Tip ”T.I.” Harris ei tulisi palaamaan Daven rooliin kahdesta ensimmäisestä Ant-Man-elokuvasta. The Hollywood Reporter huomautti, että vaikka Luisin, Daven ja Kurtin odotettiin palaavan, käsikirjoitus ei ollut velä täysin valmis, ja suunnitelmat hahmojen esiintymisille voivat vielä muuttua. Variety lisäsi, ettei Harrisin koskaan ollut tarkoitus palata, johtuen häneen ja hänen vaimoonsa Tameka Cottleen kohdistuvista seksuaalisen ahdistelun syytöksistä. Toukokuun 2021 alussa Marvel julkisti elokuvan ensi-iltapäivämääräksi 17. helmikuuta 2023. Kesäkuussa Rudd ja Douglas matkustivat Englantiin valmistautuakseen kuvauksiin. Sisätilakohtauksia on kuvattu kesäkuun aikana San Franciscon keskustassa sekä keskuspoliisilaitoksen sisätiloissa.
Varsinaiset kuvaukset alkoivat Pinewood Studiosin tiloissa, Buckinghamshiressa, 26. heinäkuuta 2021. Industrial Light & Magicin StageCraft-virtuaalituotantoteknologiaa, jota Reed käytti ohjatessaan myös kaksi Tähtien sotaan sijoittuvan Disney+-sarjan The Mandalorian jaksoista, tullaan myös käyttämään tässä elokuvassa. Elokuvan tuotanto viivästyi tammikuulta 2021 koronaviruspandemian vuoksi. Will Htay työskenteli elokuvan tuotantosuunnittelijana. Lokakuussa 2021 elokuvan ensi-ilta siirrettiin heinäkuulle 2023. Myöhemmin saman kuukauden aikana Bill Murray paljasti näyttelevänsä elokuvassa tuntematonta roolia. Kuvaukset päättyivät marraskuussa 2021. Kuvausten odotettiin sijoittuvan myös Atlantaan, sekä vuoden 2022 aikana myös San Franciscoon.
Tuotanto > Jälkituotanto

Huhtikuussa 2022 elokuvan ensi-ilta palautettiin takaisin helmikuulle 2023, kun se vaihtoi paikkaa The Marvelsin ensi-illan kanssa, johtuen siitä, että Quantumanian tuotanto oli edennyt pidemmälle. Syyskuussa 2022, D23 Expo -messuilla, Randall Parkin vahvistettiin palaavan Jimmy Woon rooliin. Feige kutsui elokuvan tarinaa ”suoraksi linjaksi” MCU:n viidenteen vaiheeseen ja viidenteen Avengers-elokuvaan, jota siihen aikaan työstettiin nimellä Avengers: The Kang Dynasty. Saman kuukauden aikana Gregg Turkingtonin paljastettiin palaavan näyttelemään Dalea, Scottin entistä työnantajaa Baskin-Robbinsissa Ant-Manistä. Lokakuussa 2022 paljastettiin, että myös William Jackson Harper näyttelee elokuvassa. Marraskuussa Katy O'Brianin paljastettiin myös esiintyvän elokuvassa. Myös David Dastmalchianin, joka näytteli Kurt Goreshteria kahdessa ensimmäisessä elokuvassa, paljastettiin näyttelevän Quantumaniassa, vaikka hän oli aiemmin väittänyt, ettei ole mukana. Tammikuussa 2023 Dastmalchianin, Harperin, O’Brianin ja Murrayn paljastettiin näyttelevän Vebiä, Quazia, vapaustaistelija Jentorraa ja lordi Krylaria. Lisäksi Corey Stoll palasi Ant-Manistä näyttelemään Darren Crossia, josta oli kvanttimaailmassa tullut MODOK. Adam Gerstel ja Laura Jennings toimivat elokuvan leikkaajina, kun taas Jesse James Chisholm oli visuaalisten efektien päävalvoja.
Musiikki

Christophe Beck paljastettiin heinäkuussa 2022 sarjan säveltäjäksi. Beck on säveltänyt musiikin myös kahteen ensimmäiseen Ant-Man-elokuvaan sekä MCU:n Disney+-sarjoihin WandaVision (2021) ja Hawkeye (2021). Hollywood Records ja Marvel Music julkaisivat elokuvan soundtrackin digitaalisesti 15. helmikuuta 2023. Sen ensimmäinen ääniraita, ”Theme from Quantumania”, julkaistiin digitaalisena singlenä 12. helmikuuta.
Julkaisu

Ant-Man and the Wasp: Quantumania sai ensiesityksensä Regency Village Theatressa, Los Angelesissa, 6. helmikuuta 2023. Teatteriensi-iltansa elokuva sai Suomessa 15. helmikuuta 2023 ja Yhdysvalloissa 17. helmikuuta 2023. Sen ensi-ilta vaihdettiin välissä päivämäärälle 28. heinäkuuta 2023, mutta huhtikuussa 2022 elokuvan ensi-iltapäivämäärä palautettiin takaisin helmikuulle 2023, kun se vaihtoi paikkaa The Marvelsin (2023) kanssa.